Tiszaújváros Város Önkormányzatának Képviselő-testülete pályázatot hirdet a

**Tiszaújvárosi Művelődési Központ és Könyvtár**

**(3580 Tiszaújváros, Széchenyi út 2.)**

**igazgatói (vezető állású munkavállaló) munkakör**

ellátására.

**A** **munkaviszony időtartama**: Tekintettel a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020.(X. 30.) EMMI rendelet (a továbbiakban: Rendelet) 5. § (7) bekezdésére, az igazgatói munkakör ellátására pályázat maximum 5 év időtartamra írható ki.

Az intézménynél új munkaszerződés megkötése esetén a munka törvénykönyvéről szóló 2012. évi I. törvény (a továbbiakban: Mt.) figyelembevételével határozatlan idejű munkaviszony jön létre, mely tekintettel a Mt. 45. § (5) bekezdésére, 3 hónap próbaidő kikötésével történik.

**A munkakör ellátásának kezdő napja:** **2025. július 1.**

**A munkakör ellátásának befejező napja: 2030. június 30.**

**A munkakörbe tartozó lényeges feladatok:**

Irányítja, tervezi, szervezi, ellenőrzi és értékeli az intézményben folyó közművelődési, közgyűjteményi szakmai feladatokat. Felelős az intézmény által kezelt vagyon védelméért, az intézmény működéséért, gazdálkodásáért, a szakmai területek irányításáért, a szakmai feladatok színvonaláért. A költségvetés keretein belül gondoskodik az intézmény személyi és tárgyi feltételeinek biztosításáról, az alapító okiratban foglalt feladatok ellátásáról. Az intézmény vezetőjeként az intézmény dolgozói felett munkáltatói jogokat gyakorol. Kapcsolatot tart fenn a fenntartóval, az intézményekkel. Együttműködik a különböző kulturális tevékenységet végző szakmai szervezetekkel.

**Munkabér és juttatások:**

A munkabér megállapítása az Mt. vonatkozó rendelkezéseire tekintettel, a bérigény megjelölésével, a felek közötti megegyezés alapján történik.

A vezetői pótlék mértékét Tiszaújváros Város Önkormányzatának aktuális évi költségvetéséről szóló rendelete tartalmazza.

Az egyéb juttatásokat meghatározzák az Önkormányzat erre vonatkozó, hatályos rendeletei, határozatai, valamint az intézmény belső szabályzatai.

**A munkakör betöltésének feltételei:**

* A Rendelet 3. § (2) alapján az intézmény vezetőjének integrált kulturális intézmény esetén az intézmény egyik intézménytípusa kapcsán, a Rendelet 1. mellékletében meghatározott feltételeknek kell megfelelnie. Az igazgatói munkakör betöltéséhez az 1. melléklet 9. pontjában meghatározott feltételek teljesülése és igazolása szükséges, az alábbiak szerint:
* Felsőfokú végzettség és közművelődési szakképzettség vagy nem szakirányú felsőfokú végzettség és felsőfokú szakirányú szakképesítés.
* Végzettségének, szakképzettségének vagy szakvizsgájának és egyben az intézmény alaptevékenységének megfelelő feladatkörben legalább ötéves szakmai gyakorlat.
* Kiemelkedő szakmai vagy szakirányú tudományos tevékenység és ennek igazolása.
* Államháztartási és vezetési ismereteket nyújtó, legalább 120 órás képzés igazolt elvégzése, ennek hiányában a munkakör betöltését követően két éven belül köteles a képzést elvégezni és az azt igazoló okiratot bemutatni.
* Magyar állampolgárság.
* Büntetlen előéletű és nem áll a tevékenység folytatását kizáró foglalkozástól eltiltás hatálya alatt.
* Vagyonnyilatkozat-tételi kötelezettség vállalása.
* Munkaköre ellátásához szükséges magyar nyelvtudás.

**Előnyt jelent:**

* Szakmai szervezetekben betöltött tisztség.
* Szakmai munkakörben szerzett legalább 5 éves vezetői gyakorlat.

**A pályázathoz csatolni kell:**

* A pályázó szakmai önéletrajzát.
* A munkakör betöltéséhez szükséges, a Rendelet 1. mellékletének 9. pontjában meghatározott szakmai követelmények meglétét igazoló dokumentumokat.
* Államháztartási és vezetési ismereteket nyújtó, legalább 120 órás képzés elvégzésének igazolását, ennek hiányában nyilatkozat arról, hogy a megbízás kezdetétől számított két éven belül a képzést elvégzi.
* Részletes szakmai és vezetési programját.
* 90 napnál nem régebbi eredeti hatósági erkölcsi bizonyítvány a büntetlen előélet és annak igazolására, hogy a pályázó nem áll közügyektől, és foglalkoztatástól vagy tevékenységtől eltiltás hatálya alatt.
* A pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul.
* A pályázó hozzájáruló nyilatkozata, hogy a pályázati eljárásban részt vevők a teljes pályázati anyagba betekinthessenek.
* Nyilatkozat az egyes vagyonnyilatkozat-tételi kötelezettségről szóló 2007. évi CLII. törvény szerint előírt vagyonnyilatkozat-tételi kötelezettség vállalásáról.
* Nyilatkozat a pályázatnak a szakbizottság és a testületi ülés nyílt, vagy zárt ülésen történő tárgyalásáról.
* 5 év szakmai gyakorlat meglétét igazoló dokumentum.

A pályázat benyújtásának határideje: **2025. május 29.**

**A pályázat benyújtásának módja:**

Postai úton vagy személyesen, a pályázat Tiszaújváros Város Önkormányzata polgármesteréhez történő benyújtásával (3580 Tiszaújváros, Bethlen Gábor út 7.).

Kérjük a borítékon feltüntetni a „Tiszaújvárosi Művelődési Központ és Könyvtár igazgatói pályázata” szöveget.

A Rendelet 6. § (1) bekezdése értelmében az érvényes pályázatot benyújtó pályázót a pályázati határidő lejártát követő 30 napon belül - a kulturális intézmény alapfeladatait érintő szakértelemmel rendelkező tagokból álló - bizottság hallgatja meg, aki a pályázatokat véleményezi és javaslatot tesz a Képviselő-testület felé.

**A pályázat elbírálásának módja, rendje:**

A bizottság írásos véleményét mérlegelve, a Képviselő-testület a pályázati határidő lejártát követő 60 napon belül dönt az intézményvezető személye tekintetében.

A pályázat elbírálására a **2025. június 26. napján** megtartandóképviselő-testületi ülésen kerül sor, a munkakör legkorábban 2025. július 1. napjától tölthető be.

A pályázat kiírója fenntartja magának a jogot, hogy a pályázati eljárást eredménytelennek nyilvánítsa.

**A pályázattal kapcsolatban további információ kérhető:**

Érdeklődni a Tiszaújvárosi Polgármesteri Hivatalban személyzeti és munkaügyi munkatársnál lehet, a 49/548-058 és 49/548-014 telefonszámon.

**A pályázati kiírás további közzétételének helye**

* + A Tiszaújvárosi Művelődési Központ és Könyvtár honlapja (https://www.tmkk.tiszaujvaros.hu),
	+ Tiszaújváros Város Önkormányzata honlapja (https://tiszaujvaros.hu),
* Tiszaújvárosi Krónika.